sv da nb da sv da da da da da sv da da da da nl da pl en da da da da da da de en nb en sv de nb da sv nb nb da sv en nb da da da sv de nb da da sv da nb da da sv de nb da da sv en nb da da sv de nb da sv en nb da da en sv de nb da sv de nb de sv de nb da da sv de nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
9. januar 2010 bagværk kage æggærmælkmarcipansmørsvesker
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
I dag skulle vi have nogle gode venner til først eftermiddagskaffe og dernæst aftensmad. Jeg havde lavet den helt store indiske menu fra Annemads hjemmeside, med gårsdagens meget vellykkede mangochutney. I forhold til at det var indisk mad, syntes jeg at der manglede chili, men til gengæld var det vildt lækkert med alle de små ting som tilbehør – og vi kunne smage alle nuancerne. Særligt vil jeg fremhæve de syltede løg, det var simpelthen SÅ godt!
Til eftermiddagskaffen havde jeg fundet en gammel opskrift frem, som jeg ikke har lavet i årevis. Kransen med marcipan og svesker er rigtig lækker og saftig, men måske ikke voldsomt børnevenlig – jeg lavede den ene ende kun med marcipan og den kunne ungerne godt lide, resten måtte vi voksne gerne få i fred (pokkers osse…).
Jeg var næsten løbet tør for gær, så jeg måtte lade dejen hæve i 3 timer, men det er altså slet ikke nødvendigt.
Sveskemosen blev lavet ved at sætte 100 g svesker i blød i vand natten over, og så presse vandet af og blende dem i minihakkeren. Du kan evt. overhælde dem med kogende vand, lade dem trække til vandet er koldt og så blende dem – så behøver du ikke være helt så forudseende.
I stedet for en krans kan du lave 2 stænger – og de kan sagtens fryses!
Rør gæren ud i mælken, og tilsæt æg og sukker – rør det hele godt sammen. Smuldr smørret ud i melet og tilsæt dernæst gærblandingen. Ælt det hurtigt sammen til en dej, og stil det til hævning en halv times tid.
Rul dejen ud på et meldrysset bord til en lang stang på ca. 15×60 cm. Smør sveskemosen på midten og drys med den revne marcipan.
Skær skrå snit i dejen i hver side med ca. 2 cm’s mellemrum. Læg nu snipperne skiftevis ind over hinanden så det kommer til at ligne fletværk. Saml enderne til en krans og kom den forsigtigt over på en plade. Lad den efterhæve i 15 minutter.
Pensl med æg og bag kransen ved 200 grader midt i ovnen i 15-18 minutter.
Lad den afkøle på en rist og kom så hvid glasur på. Server til en god kop kaffe.
Karin aka Guin siger:
10. januar 2010 kl. 9:17
10. januar 2010 kl. 10:46
Desværre var der ingen rester, så du kan ikke lige svinge forbi til en smagsprøve 😉
Marie Ulletved Holmgaard siger:
10. januar 2010 kl. 14:05
Shit, hvor er den flot Signe, vildt prof!! Og det ser da befriende nemt ud. Hvis ikke jeg allerede havde fryseren fyldt med svigermors kringle, ville jeg da springe over denne opskrift med det samme 🙂
10. januar 2010 kl. 14:47
Kransen ser super fin ud.
Kan godt huske, hvordan jeg selv havde det med svesker som barn;o) Godt at man ændrer smag i løbet af livet.
Tak for dit link til Anne Mad – jeg vil lige tage den indiske menu i nærmere øjesyn – elsker mad med masser af små skåle med tilbehør!
10. januar 2010 kl. 16:47
@marie: Total luksus at have fryseren fyldt med svigermors kringle 🙂
@Hanne: Min mor kaldte mig altid en sveske, og jeg syntes det var SÅ irriterende, for de smagte jo dårligt!!! Velbekomme, så er det bare at gå i krig 🙂
10. januar 2010 kl. 17:34
Hihihi.. kunne ikke fordrave svesker som barn… Men nu er de ok.. og især i kager…
Denne kringle MÅ prøves på et tidspunkt !
10. januar 2010 kl. 21:08
Sjovt som kage kan få det meste til at glide ned 🙂
2. marts 2010 kl. 11:19
Uhmmmm hvor ser den krans god ud. Desværre kan jeg ikke lide svesker, men jeg vil meget gerne prøve denne opskrift.
Ved du, om man kan bruge noget andet end sveskemos…måske æblemos?
2. marts 2010 kl. 11:21
Du kan formentlig erstatte sveskerne med en fast æblemos eller en kraftig hindbærmarmelade.
2. marts 2010 kl. 12:31
Tusind tak for hurtigt svar. Har printet opskriften ud, så denne skal prøves 🙂
Med ønske om en rigtig god uge
29. april 2010 kl. 16:44
Er super lækker, tak for opskriften.
29. april 2010 kl. 20:04
22. marts 2011 kl. 17:03
Tak for opskriften 🙂
22. marts 2011 kl. 17:17
Velbekomme, er glad for at den faldt i din smag 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.